Møtereferat – Tilsynsforum

|  |  |  |  |
| --- | --- | --- | --- |
| Dato: | | 18.2.2020 | |
| Klokkeslett: | | Kl. 1200-1400 | |
| Møterom: | | Digitalt på Skype | |
| Tilstede: | | Representanter fra Statsforvalteren, Kartverket, Mattilsynet og Østfold kontrollutvalgssekretariat (ØKUS), Viken Kontrollutvalgssekretariat (VIKUS) og Kontrollutvalgssekretariat for Oslo | |
| Forfall: | | Arbeidstilsynet, Datatilsynet, DSB, Arkivverket, Vegvesenet, Kontrollutvalgssekretariat for Viken fylkeskommune | |
| Referent: Fakra Butt | | | Møteleder: Fakra Butt |
| **Sak** | Beskrivelse | | |
| 1. | **Gjennomgang av nye internkontrollregler for kommunene ved Jan Gabriel Gabriel/ KMD**   * Se presentasjonen   ***Noen presiseringer:***  Internkontrollregler gjelder også private tilbydere av kommunale tjenester innenfor det som er kontraktfestet. Tilsvarende gjelder for IKS samarbeid.  ***Tilleggsinformasjon:***  Kommunal- og moderniseringsdepartementet er i ferd med å lage en ny veileder for regler om internkontroll. Dette for å sikre felles forståelse og praksis.  Statsforvalterne har også fått i oppdrag om å sikre felles forståelse av internkontrollbestemmelsen, eksempelvis ved gjennomføring av tilsyn og lignende.  KS har i forbindelse med ikrafttredelsen av nye interkontrollbestemmelser i kommuneloven lansert [veileder](https://www.ks.no/fagomrader/demokrati-og-styring/stat---kommune/internkontroll/) og flere støtteressurser til kommunenes arbeid med internkontroll. | | |
| 2. | **Referat fra forrige møte**   * Ingen oppfølgningspunkter | | |
| 3. | **Tilsynsaktiviteter for 2021 ved alle statlige tilsynsetatene og kontrollutvalgssekretariatene**  ***Hvilken planer for tilsyn og kontroll er lagt for året***  Vi gikk igjennom planlagte og samordnete tilsynsaktiviteter for 2021. Vi registrere at ulike planleggingssykluser hos statlige tilsynsetater og kontrollutvalgssekretariater krever ekstra oppfølging, koordinering og oppmerksomhet.  Se Statsforvalterens presentasjon.  ***Er noen av planene endret? Behov for ny samordningsrunde?***  **Statsforvalteren**  *Barnehage og utdanningsavdelingen:* Flere barnehagetilsyn vil bli lagt til i tilsynskalenderen. Fagavdelingen har ventet på innrapportering for barnehager (BASIL), som er en viktig informasjonskilde for utplukk av kommuner.  *Sosial og Barnevern*: Egenvurderinger er ikke lagt til i tilsynskalenderen, da de ikke regnes om «ordinære» tilsyn. De blir telt som tilsyn fra Statsforvalterens side, men skilles ved at vurderingen er frivillig for kommuner og det konkluderes ikke med lovbrudd.  *Beredskap:* Coronasituasjonen skaper utfordringer, og forsinkelser av planlagte tilsyn kan forekomme. Interne ressursene hos oss er presset, da de som skal føre tilsyn også er de som følger opp kommunene gjennom pandemien.  **Mattilsynet:**  Flere tilsyn vil bli lagt til. Tilsynsetaten er i ferd med å registrere gjennomførte tilsyn. Disse etter registreres både av hensyn til historikken, men også fordi tilsynene var uanmeldte.  **Kartverket**:  Mulighet for at flere tilsyn kan bli lagt til.  **VIKUS**:  Ikke alle bestillinger er foretatt og lagt inn i tilsynskalenderen. Dette arbeidet følges opp forløpende.  **OSLO**:  Forvaltningsrevisjoner for første halvår 2021 er lagt til i tilsynskalenderen. Forvaltningskontroller for andre halvår vedtas i august.  ***ØKUS:***  Tre kommuner har ikke vedtatt kontroller og det er Marker, Rakkestad og Våler.  **Oppsummering**  Endringene i planlagte aktiviteter er foreløpig så små at det ikke legges opptil en ny samordningsrunde. Etatene må bli flinkere til å ta hensyn til allerede planlagte tilsynsaktiviteter og til å ta kontakt med hverandre. Dette for å unngå at doble tilsyn og unødvendig belastning på kommunene. | | |
| 4. | **Oppsummering av samordningsprosessen ved alle statlige tilsynsetatene og kontrollutvalgssekretariatene**  Hvordan fungerte samordningsprosessen? Kom med innspill til endringer forbedringer.  Nok informasjon?  Vi fortsetter som før evt. innspill sendes til Statsforvalteren på e-post. | | |
| 5. | **Erfaringsutveksling om digitale tilsyn- kort innledning ved Aina K. Svenneby/ Mattilsynet**  Erfaring fra embetet og andre myndigheter  Se presentasjonene | | |